عصير

تصغير|مخطوط قديم مذكور فيه لعصير.
لعصير (بـنݣليزية: Juice) هو واحد السايل طبيعي فيه لأنسيجا ديال ديسير و لخضرا. و كيتصاوب لعصير من خلال لعملية إما د التعصار ولا النقيع ديال الديسير الطايب ولا لخضرا بلا حرارة. و كيتصاوب لعصير ف الدار ب لإستيعمال د التعصار ب ليد ولا ب عصّارة.

 الطرقان د لحفظ و التعلاب 
من أهم الطرقان لي كتتخاد باش يتخزن و يتعالج لعصير كاينين: التعلاب، التبسار، التجماد، التبخار. و ف لغالب لعصير التجاري كيتصفا باش يزول منو اللب و حتا الألياف، و كيكون هاد النوع غالبا ياما مركز ولا مجمد، و كيخص يتزاد عليه لما باش يرجع للأصل ديالو. و ف لغالب كيكون لمداق تاع لعصير لمركز، مختالف شوية على لعصير طازج.

 الشكال لمختالفة 
من أشهر لعصاير لي موجودة، كاين: عصير التفاح، عصير لتشين، عصير لعنب، عصير لأناناس، عصير ماطيشة، عصير لمانݣو، عصير خيزو، عصير التوت و عصير الرمان. كيتميز لعصير د لفواكه بلي غني بلأملاح لمعدنية، بحال: لكالسيوم، لفوسفور، لماݣنيسيوم، لپوطاسيوم، و لحديد. و عاد زيد هو ساهل ف لهضيم، بسباب داكشي لي فيه من أحماض عضوية عندها قيمة غدائية موهيمة بزاف، شي لي خلاها مفضلة عند صحاب لونطريما. و كينصحو الإختصاصيين ديال التغذية ب لماكلة ديال لعصير د لفواكه لي موجد ف الدار. و عاد ممكن التنويع ف لعصير بتخلاط نواع مختالفة مع بعضياتها ولا زيادة تاع شي مكونات وحدة وخرى، بحال:

 لعصير د لبطيخ.
 لعصير د لتشين و لحامض.
 لعصير د لأناناس و لكيوي.
 لعصير د الجوافة بالرمان.

 لفواىد الصحية 
حددو لخبراء ديال تغدية أهم نواع د لعصير و لفوائد ديالها، و هي:

 لعصير د اللتشين:

كينصحو بيه للبراهش و للمراهقين لي ف لوقيتة ديال نمو، و كيتنصح بيه حتا فلوقيتة ديال لبريان منبعد تعرض للسخانة ولا لحملة.

 لعصير د التفاح:

كيتعتابر مصدر موهيم ديال طاقة، غني بلألياف، و حتا كيعالج من بزاف ديال لأمراض.

 لعصير د لأناناس:

كيساعد على لهضيم و مفيد بزاف للمعدة، و كيحيد السموم من لجسم، وكيتصحو بيه للناس لي مراض بفقر الدم و صعوبة الهضيم، وهاد لعصير عندو قدرة كبيرة على التفتيت ديال الشحمة، الشي لي كيخليه مفيد بزاف للناس لي مراض بالغلض.

 لعصير د لمشماش: كيتنصح بيه للناس لي مراض ب الضعف و الرقوقية، و حتا الضعف لعقلي، ولي مراض بفقر الدم. وهو مفيد حتا للدراري الصغار، وعندو بزاف ديال لفوايد ف لمكافحة ديال الإيسهال.

 لعصير د حب لملوك:

غني بزاف ب لعناصر لمعدنية، و مقوي ل لمفاصل ديال لجسم، وعاد الشريب ديالو ل مدة كتر من يومين، كيسهل لعملية ديال التحياد د السموم ولفضلات من لجسم.

 لعصير د لحامض:

هو مفيد بزاف للبراهش لي ف لوقيتة ديال النمو، و حتا لمكافحة ديال لأمراض د لبرد و الحملة ف لفصل ديال الشتا.

 لعصير د التوت:

هاد لعصير كيقوي لوظائف د لكبدة و كينظم الجهاز لعصبي، و كينصحو بيه حتا لي مراض بالنقرس (لحريق د لمفاصل) و الروماطيزم، باش يخفف الضران ديالهم.

 لعصير د لعنب:

كيتعتابر من أحسن لعصائر د لفواكه حيت هو كيجرّي على السموم من لجسم، وكينصحو بيه للمرضى ديال لكلاوي و لمصارن و لأمراض د لقلب و لإرتفاع ديال الضغط د الدم، و كيزوّل حتا لإحتقانات د لكبدة و كيخفف الإلتهابات د لجهاز لهضمي، و كيساعد مزيان ف التنظيم ديال الدورة الدموية، و كينصحو بيه للناس لي مراض بشي نواع د لحميات.

 لعصير د لفريز:

كيولي مرطب و ملين يلا تخلط مع لما، و كيولي قابض يلا تصايب بوحدو. و كيساعد ف لمكافحة ديال الإلتهابات د لحلق و لبلعوم و اللسان.

 لمعلومات لغذائية 
على حساب لمعلومات ديال وزارة الزراعة لميريكانية، فراه ف كل كاس ديال لعصير د لأناناس (250 ݣرام)، كاين:

 السعرات لحرارية: 132
 الدهون: 0.30
 الدهون لمشبعة: 0
 لكاربوهيدرات: 32.17
 لألياف: 0.5

 مصادر 


تصنيف:مقالات د مسابقة ويكيپيديا ب الداريجة غشت 2024
تصنيف:مشروبات ماشي كوحولية